Christopher Stalford

Ba pholaiteoir aontachtach é Christopher David Matthew Stalford, (17 Eanáir 1983 - 19 Feabhra 2022). Ba bhall é den Pháirtí Aontachtach Daonlathach. Ba chomhalta den Tionól Reachtach é do Bhéal Feirste Theas, ó 2016 go 2022.

 Scéal a bheatha 
Rugadh i mBéal Feirste é agus tógadh sna hÁrasáin Annadale i ndeisceart Bhéal Feirste. Rinne sé staidéar ar Choláiste Wellington agus Ollscoil na Banríona. Tar éis ollscoile, d'oibríodh sé san oifig Eorpach de chuid Jim Allister trí lá in aghaidh na seachtaine agus san oifig de chuid Peter Weir dhá lá in aghaidh na seachtaine. Bhog sé go dtí an phreasoifig PAD le sé bhliana agus an t-aonad polasaí i ndiaidh sin.

Sa bhliain 2005, toghadh ar Chomhairle Cathrach Bhéal Feirste é do Bhruach an Lagáin. Sa bhliain 2014, toghadh arís é don cheantar Bhaile Mhoireil. Bhí sé ina Ard-Sirriam do Bhéal Feirste sa bhliain 2010 agus bhí sé ina Leas-Ardmhéara ó 2013 go 2014.

Sa bhliain 2016, toghadh ar Tionól Thuaisceart Éireann é do do Bhéal Feirste Theas agus toghadh arís é sa bhliain 2017. Ba é an Leas-Cheann Comhairle é ó 2017 go 2022.

 Bás  
Fuair sé bás go tobann ar 19 Feabhra 2022. . Cé go gcuireadh síos dó gurbh Aontachtaí tiomanta é ach chuaigh polaiteoirí as roinnt páirtithe eile go dtí a shochraid, John O'Dowd, Deirdre Hargey, Claire Hanna agus Naomi Long san áireamh.

 Tagairtí 

Catagóir:Daoine a rugadh i 1983
Catagóir:Básanna in 2022
Catagóir:Alumni Ollscoil na Banríona, Béal Feirste
Catagóir:Comhaltaí den Tionól Reachtach Thuaisceart Éireann
Catagóir:Fir
Catagóir:Polaiteoirí Aontachtacha